Her kan du spare op til halvdelen i skat - Udvandrerne.dk
Her kan du spare op til halvdelen i skat
Jan Larsen 05-10-13 ~2 minutters læsning · 243 ord
Hvis du undgår de fælder, som findes, så kan du arbejde i Norge og samtidig kappe halvdelen af din skatteregning.
Hvis du arbejder for en norsk arbejdsgiver, betaler du automatisk skat i Norge. Samtidig betaler du den såkaldte trygde-afgift på 7,8 pct., som går til social sikring. Herefter skal du ikke betale skat til Danmark af den løn, du får i det norske firma.
Fælden er her, at du stadig skal opgive dine norske indtægter på din danske selvangivelse. Men derefter skal du blot bede om det, der hedder eksemption med progressions-forhold, så er indtægten skattefri i Danmark, fortæller Annie Baarde, der er seniorskattekonsulent i revisionsfirmaet BDO.
Er du derimod ansat af en dansk arbejdsgiver i Norge, skal du kun betale norsk indkomstskat - ikke trygde-afgift. Til gengæld får du nu kun nedslag i den danske skat for den skat, du har betalt i Norge. Det kaldes kredit-lempelse.
Med en dansk arbejdsgiver i Norge kan du dog slippe for at betale dansk skat, hvis du arbejder i mere end 183 dage i landet, eller hvis der er tale om arbejdsudleje. Kravet for dette er dog, at du højst opholder dig i Danmark hver anden eller hver tredje weekend.
Med en årsløn på DKK 450.000 skal du betale 56,5 pct. i skat i Danmark. Men hvis du kan få den samme løn i Norge og undgå fælderne, kan skatten under de rette betingelser komme helt ned på 28 pct., har BDO beregnet ifølge artiklen.
- Glem alt om work-life-balance
- Hver femte ingeniør har udlængsel
Næste bidrag Strejker truer Europas flytrafik
Foregående bidrag Svært at få erstatning for mistet bagage